**Referat af Handicaprådets møde den 13. maj kl. 16.00 – 19.00 i lokale 381**

1. **Gennemgang af dagsorden**

Ingen bemærkninger

1. **Nyt fra formandskabet**

Formanden indledte med at kommentere de to skrivelser, der er sendt til byrådet og rose Handicaprådet for bidragene. Herefter nævnte han de politiske delforlig, som er indgået siden sidst og henvise – dels til de udsendte links og at Handicaprådet jo får mulighed for at komme på banen på det første møde lige efter sommerferien, når økonomiaftalen er indgået og budgetdrøftelserne er gået i gang. Endelig orienterede formanden om, at sekretariatsfunktionen for Handicaprådet fra 1. august placeres i Borgmester- og Ledelsessekretariatet.

1. **Oplæg om Ankestyrelsens rolle og praksis v/Eva Naur (bilag)**

*Eva Naur er lektor ved Juridisk Institut på Aarhus Universitet*

Lektor Eva Naur præsenterede indledningsvist kort sig selv og sin baggrund. Herefter gav hun med udgangspunkt i plancher et rids over de kommunale forpligtelser på socialområdet med skiftende lovgivningsmæssige rammer over tid. Hun beskrev også de store forskellige i den kommunale praksis på tværs af kommuner.

Hun fremhævede, at der ofte mangler grundlæggende viden om forvaltningsloven og dermed også udfordringer med at fortolke Ankestyrelsens principmeddelelser.

Hun beskrev herefter Ankestyrelsens praksis og ’værktøjskasse’. Hun beskrev bl.a. en bevægelse, som tyder på at økonomiske hensyn i stigende grad vejer tungere end tidligere.

Under den efterfølgende drøftelse, blev det bl.a. nævnt, at der er skåret ned juradimensionen på socialrådgiverstudiet på professionshøjskolerne.

Der blev spurgt ind til, hvorfor Handicapkonventionerne ikke er nævnt og svaret er, at de ikke er integreret i dansk ret. Endelig blev det nævnt, at diagnosemangfoldigheden og kravet om høj faglighed gør det sværere at håndtere de konkrete sager i praksis.

1. **Oplæg om status på ’Grøn mobilitet’ og de politiske forhandlinger v/Trine Buus Karlsen (bilag)**

Trine Buus Karlsen indledte med at gennemgå de forskellige scenarier, som kan komme i spil de kommende mobilitetsforhandlinger i juni, der både rummer en transport dimension og en ’grøn’ dimension. Selve udmøntningen af en politisk aftale vil først komme senere på året, hvor Handicaprådet også vil blive inddraget – bl.a. også som høringspart.

Formanden nævnte, at handicapdimensionen eksplicit fylder meget lidt i det beskrevne materiale.

Der blev endvidere refereret til positive oplevelser med universelt design under studiebesøg i Nantes, hvor tilgængelighedsperspektivet er tænkt ind forfra i alle mobilitetsløsninger.

Det blev endelig nævnt, at de fremtidige løsninger på mobilitetsområdet jo vil få afledte konsekvenser for Midttrafik også

1. **Status på følgegruppens virke ift. administration af BPA-ordningen v/Natascha Mannemar**

Natascha Mannemar gav en mundtlig status på arbejdet i følgegruppen. Udgangspunktet er, at tillidsdimensionen skal bygges op fra bunden, at det er en svær opgaven, men viljen er til stede. Der arbejdes bl.a. at skabe øget transparens i tildelingsgrundlaget og med at formulere et handlingskodeks. Der er ikke fastsat en konkret dato for færdiggørelse af følgegruppens arbejde.

Der blev spurgt ind til, hvad der er svært. Og her blev der svaret, at det bl.a. handler om at adskille de givne rammer fra det, som man umiddelbart kan handle på.

1. **Forslag til Handicaprådets mødeplan for 2. halvår 2024 (*bilag*)**

Mødeplanen for 2. halvår af 2024 blev godkendt.

1. **Høringssvar vedr. indstilling om magtanvendelse i MSO og MSB 2023 (*bilag*)**

Solveig Munk ønskede det foreliggende udkast til høringssvar suppleret med en særlig opmærksomhed på indgreb uden lovhjemmel.

1. **Bedre møder i Handicaprådet**

*Drøftelse af initiativer til styrkelse af mødekultur og mødeafvikling som opfølgning på mødet den 11. marts. Punktet indledes med en drøftelse i mindre grupper.*

Punktet blev udsat til efter sommerferien.

1. **Valg af tema for tildeling af Handicapprisen 2024 *(bilag*)**

Med udgangspunkt i beslutningen om at vælge et årligt tema for tildeling af handicapprisen, drøftede udvalget mulige temaer for 2024.

Valget faldt på ’Universelt design’ som overskrift med særlig fokus på tilgængelighed i bred forstand.

Følgende temaer blev noteret til evt. senere overvejelse: Undervisning, Natur, Sport-, fritids- og kulturområdet

Priskomiteen suppleres med 1 – 2 ekstra medlemmer, som har viden og ekspertise indenfor temaet og komiteen indkaldes til et møde så vidt muligt inden sommerferien med fokus på at fastlægge kriterier for indstilling og nominering, som forelægges Handicaprådet på mødet den 29. august 2024.

1. **Kort rammesætning af dialogmødet med Magistraten den 25. juni 8.30 – 9.30 v/formanden**

Formanden orienterede kort om, at han som indledning på dialogmødet med Magistraten den 25. juni vil holde et oplæg, hvor han bl.a. vil beskrive erfaringerne med den hidtidige handicappolitik og opfølgningen på den. I det fremadrettede perspektiv vil han pege på, hvad der er vigtigt at fokusere på og prioritere, når man skal i gang med formuleringen af en ny politik i den kommende byrådsperiode.

1. **Orienteringer**
* *Handicaprådets høringssvar vedr. Folkehusene*
* *Handicaprådets årsberetning*
* *Tilbagemelding fra diverse konferencer*

Solveig og Nina refererede kort fra frivillighedskonferencen i Middelfart og værdien af at være afsted sammen.

1. **Henvendelser til Handicaprådet**

Intet

1. **Eventuelt**

Sanne nævnte, at det nu var 10 år siden, at tegnsprog blev godkendt som officielt sprog, og hvor vigtigt det var.

1. **Evaluering af dagens møde**

Der var enighed om, at det havde været et godt møde, men med en meget ambitiøs dagsorden. Særlig ros til oplægget fra Eva Naur. Der var også enighed om at være opmærksom på mødedisciplinen undervejs.